آنا
آنا جان دنیانین آغریسین غمین
بوزار میش ساچوندا عیان گؤرموشم
سویوق آه چکنده ، اورکدن درین
دونیانی چولقایا طوفان گؤرموشم
دئییرم گوره سن هانکی طالعین
شومچا قایداسینین اوسته دوغولدون
یانیرام گؤره نده ، بو کولوب بئلین
آغ بیر گؤیرچین ، تک چنده بوغولدون
اوزیون قیر یشی ،زاماندان دئییل
آجی فلاکتدن، نشاندیر آنا
گؤزیون تور چکن ،چن دومان دئییل
آغلاما غدان گلن زیاندیر آنا
ایندیکی آنالار گونی چاتیبدیر
سنه جان تحفه سی وئر سمده آزدیر
قات قات اورگونده آرزی یاتیبدیر
چوروتدون عمریوی بیز لرین اوسته
مهربان گؤزیوه ، قوربانام آنا
سنه غلام اوللام اؤزوم پیوسته
مین یول باش ایره م ، سن تک انسانا
ناقابیل تحفه می ، قبول ائیله سن
قاریشقانین شاها نه یی وار وئره
ایسته سون گؤزومی ، هدیه وئریم من
اوگول قدملرین ،التدا سریئره
سنین قانادینلا ، اوچور «اولادین»
سنسیز بو دونیا دا ثروتی یوخدور
سنسیز بیر یتیمدیر آنا سوراغلی
آنا سیندان بؤیوک نعمتی یوخدور
Filed under: تورکی شعرلر Türkcə şeirlər Etiketlənmiş: | گوزل آنام,آنا,آنا شعری,آنالار,تورکی شعر
snd_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab pes_Arab snd_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab